**עז כמו עכשיו**

**ברזיל 2017 | 127 דקות | פורטוגזית | כתוביות בעברית ובאנגלית**

האם עדשת המצלמה מסוגלת לתעד מהפכה היסטורית בזמן אמת? עד כמה יכול הצלולואיד להנציח את רוחות השינוי? ארבעה עשורים לאחר ביקור אימו בסין, יוצר הסרטים הברזילאי ז'ואאו מוריירה סאלס מגלה סרטים שהיא צילמה שם ותוהה אם ידעה שהיא עדה לתחילתה של מהפכה. התעלומה מובילה את סאלס לצפות בסרטים נדירים והמרתקים המתעדים מהפכות שהתרחשו במקומות שונים בעולם בשנות ה-60: מחאת הסטודנטים בפריז, הפלישה הסובייטית שמחצה את "האביב של פראג" והמהומות בברזיל. בעזרת שילוב מיוחד בין צילומי ארכיון וניתוח היסטורי מעמיק יוצר סאלס תיעוד ייחודי ומרתק.

במאי: ז'ואאו מוריירה סאלס

תסריט: ז'ואאו מוריירה סאלס

הפקה: מריה קרלוטה ברונו

עריכה: לאיס ליפשיץ

מוזיקה: רודריגו לאאו